མདོ་སྨད་ཆོས་འབྱུང་དང་རྒྱལ་མོ་རོང་གི་དགོན་ཆེན་གཡུང་དྲུང་ལྷ་སྟེང་གི་ལོ་རྒྱུས་མདོར་བསྡུསརྒྱལ་རོང་ལོ་རྒྱུས་རབ་གསལ་མེ་ལོང་སོགས་དཔྱད་གཞིའི་ཡིག་ཆར་གཞིགས་ན།མདོ་སྨད་ཆོས་འབྱུང་དང་རྒྱལ་མོ་རོང་གི་དགོན་ཆེན་གཡུང་དྲུང་ལྷ་སྟེང་གི་ལོ་རྒྱུས་མདོར་བསྡུསགཉིས་སུ་བློ་བཟང་འཇམ་དབྱངས་ནི་མཁན་རབས་གསུམ་པ་ཡིན་པ་དང་།རྒྱལ་རོང་ལོ་རྒྱུས་རབ་གསལ་མེ་ལོང་ཁྲོད་དུ་མཁན་རབས་གཉིས་པར་བགྲངས་ཡོད་པར་མ་ཟད།དེར་སྤྲོ་སྣང་བ་བློ་གླིང་བློ་བཟང་འཇམ་དབྱངས་ཞེས་བཀོད་ཡོད།གནས་ཚུལ་འདི་ལས་ང་ཚོས་རྡོ་རིང་ཡི་གེའི་ཐིག་ཕྲེང་ཞེ་བཞི་དང་ཞེ་ལྔའི་བར་དུ།ཆད་ཕུལ་སྤྲོ་སྣང་སོགས་སྤོས་དང་མཆོད་མེའི་འབས་སོགས།འབྱོརབཞག་པ་ཡིན།ཞེས་སྤྲོ་སྣང་ས་ཆའི་མང་ཚོགས་ཀྱིས་མཆོད་མེ་དང་སྤོས་སོགས་བཞག་སྟེ་བསྔོ་སྨོན་བྱས་པའང་དོན་དང་ལྡན་པའི་གནས་ལུགས་ཡོད་དེ།ཁོ་རང་ཉིད་སྤྲོ་སྣང་ས་ནས་སྐྱེས་པ་ཡིན་པས་ཕ་ཡུལ་གྱི་མང་ཚོགས་ཀྱིས་ཁོང་ལ་བསྔོ་བ་སྨོན་ལམ་རྒྱག་པ་བསྟན་ཡོད།